GROUND REPORT: 'અમને ભારતમાં જ મારી નાખો પણ મ્યાનમાર પાછા ન મોકલો'\nપોતાની વાત પૂરી કરતા મનીરા બેગમની નિસ્તેજ આંખો ભરાઈ આવે છે. બુરખાના ખૂણેથી આંખો લૂછતાં એ પોતાને સંભાળે છે.

દિલ્હીના કાલિંદી કુંજ સ્થિત રોહિંગ્યા શરણાર્થી કૅમ્પમાં રહેતા મનીરા 15 દિવસ અગાઉ તેમના પતિ ખોઈ ચૂક્યા છે.

હજુ એમનો માતમ પત્યો નથી અને એમને ફરી પાછા મ્યાનમાર મોકલી દેવામાં આવશે એ વાતનો ડર એમને સતાવી રહ્યો છે.

એક ફૉર્મથી ફેલાયો ભય 

દિલ્હી રોહિંગ્યા શરણાર્થી કૅમ્પ

સુપ્રીમ કોર્ટે ચાર ઑક્ટોબરે રોહિંગ્યા મામલે દખલ કરવાનો ઇન્કાર કર્યો હતો, જે બાદ કેન્દ્ર સરકારે સાત રોહિંગ્યા મુસલમાનોને મ્યાનમાર પાછા મોકલી દીધા હતા.

આ સાત લોકોની વર્ષ 2012માં ગેરકાયદેસર રીતે સરહદ પાર કરી ભારત આવવા માટે ફૉરેનર્સ એક્ટ અંતર્ગત ધરપકડ કરાઈ હતી.

ગત છ વર્ષથી આ લોકોને આસામની સિલચર સૅન્ટ્રલ જેલની દેખરેખમાં રખાયા હતા. ત્યાર બાદ ભારતમાં રહેતા લગભગ 40,000 રોહિંગ્યા શરણાર્થીઓમાં ફરી તેમને મ્યાનમાર મોકલી દેવામાં આવશે એવો ડર ફેલાઈ ગયો હતો.

દિલ્હીની અલગ-અલગ વસાહતોમાં રહેતા રોહિંગ્યા મુસલમાનોને એ વાતનો ડર છે કે એમને ભારતથી મ્યાનમાર મોકલી દેવામાં આવશે.

તમે આ વાંચ્યું કે નહીં?

મરીના બેગમ

એમનો આ ડર એટલા માટે વધી ગયો કેમ કે દિલ્હી પોલીસ આ શરણાર્થીઓને એક ફૉર્મ આપી રહી છે. રોહિંગ્યા લોકોનો આક્ષેપ છે કે એમના પર આ ફૉર્મ ભરવા માટે દબાણ થઈ રહ્યું છે.

એમને લાગે છે કે ફૉર્મના આધારે જાણકારી ભેગી કરીને સરકાર તમામને ફરી મ્યાનમાર રવાના કરી દેશે.

આ ફૉર્મ બર્મિઝ અને અંગ્રેજી ભાષામાં છે. ફૉર્મ બર્મિઝ ભાષામાં પણ હોવાના કારણે એમનો ડર વધી ગયો છે. એમનું કહેવું છે કે આ ફૉર્મ મ્યાનમાર ઍમ્બસી દ્વારા ભરાવાઈ રહ્યું છે,

જામિયા નગર સ્ટેશનના એસએચઓ (સ્ટેશન હાઉસ ઇન્ચાર્જ) સંજીવ કુમારે આવા કોઈ પણ ફૉર્મ વિષે વાત કરવાનો ઇન્કાર કરી દીધી હતો.

એક સહાયક સબ-ઇન્સ્પેક્ટરે ફોન પર જણાવ્યું, ''અમને ઉપરથી ઑર્ડર મળ્યો છે''

દક્ષિણ-પૂર્વીય દિલ્હીના ડેપ્યુટી કમિશનર ચિન્મય બિસ્વાલે જણાવ્યું, ''એ લોકો ભારતીય નથી. બહારથી આવેલાં લોકો છે. એટલે એમના વિશેની બધી જ જાણકારી એકઠી કરીશું.''

દિલ્હીના કાલિંદી કુંજ કૅમ્પમાં કુલ 235 રોહિંગ્યા શરણાર્થીઓ રહે છે અને શ્રમ વિહારમાં કુલ 359 લોકો રહે છે.

આ લોકોને દિલ્હી પોલીસ તરફથી જે ફૉર્મ આપવામાં આવ્યું છે, એમાં વ્યક્તિગત વિગતો અને એમની મ્યાનમારથી જોડાયેલી જાણકારી માંગવામાં આવી રહી છે.

મતલબ એ લોકો મ્યાનમારના કયા ગામથી છે, એમના ઘરમાં કોણ-કોણ લોકો...\n\ntl;dr:
''એક વખત અમે ત્યાં પહોંચી જઈશું તો પછી અમારો બળાત્કાર કરવામાં આવશે, અમને પણ સળગાવી નાખવામાં આવશે, અમારા બાળકોને કાપી નાખવામાં આવશે. મારા સાસરીમાં 10-15 લોકો હતાં, બધાને કાપી નાખ્યાં હતાં, કોઈ નથી બચ્યું, અમને પાછા ત્યાંજ મોકલી રહ્યાં છે. અમે મુસલમાન છીએ તો શું થયું, અમે માણસો નથી?